Document ID: /roh_data/filtered/fineweb-2-filterrobots_roh.jsonl.gz/46848

Christine, la protagonista principala en il toc «Rausch der Verwandlung» è ina dunna che viva en relaziuns modestas en in pitschen vitg en l'Austria. In di survegn ella ina invitaziun da sia onda bainstanta en l'hotel da luxus Walther a Puntraschigna.
Cura che Christine arriva en quest hotel vegn ella pertscherta da sia atgna povradad e sa turpegia per sia derivanza.
L'onda vestgescha sin quai sia nezza en vestgadira eleganta e la transfurmaziun da la mieur grischa en la princessa cumenza. La cumparsa eleganta evochescha reacziuns positivas e la sturnadad da la transfurmaziun cumenza per la protagonista. Ella sa perda en il mund dals bels e ritgs e sa dat ora per insatgi auter. Ma insacura vegn quella manzegna scuverta e Christine Hoflehner sto fugir enavos en sia veglia vita.
RR actualitad 11:00